Държавен вестник, бр. 61, 2023 г., стр. 31

БРОЙ  61	
Д Ъ Р Ж А В Е Н  В Е С Т Н И К 	
СТР.  31  
3. на тактическо ниво се изпълняват след­
ните функции:
а) активиране или деактивиране на струк­
турите на въздушното пространство съгласно 
плана за използване на въздушното простран­
ство, изготвен на предтактическо ниво по т. 2;
б) координиране в реално време използ­
ването на въздушно пространство в случай 
на необходимост от прилагане на по-висок 
приоритет или отпаднала необходимост;
в) разрешаване на специфични ситуации 
във връзка с използването на въздушното 
пространство и/или въздушното движение.
Чл. 4. (1) Взаимодействието между граж­
данските и военните ведомства и структури с 
отговорности за стратегическото управление 
на въздушното пространство се осъществява 
от органа по чл. 6, ал. 1 за управление и при­
лагане на концепцията за гъвкаво използване 
на въздушното пространство на стратегическо 
ниво.
(2) Взаимодействието и координацията 
между гражданските и военните органи на 
предтактическо и тактическо ниво на упра­
вление и използване на въздушното прос­
транство се осъществяват чрез правилата и 
процедурите, установени в инструкцията по 
чл. 17 или споразумение за взаимодействие с 
цел осигуряване на безопасността и капаци­
тета на въздушното пространство, както и на 
ефикасността и гъвкавостта на операциите на 
въздухоплавателните средства (ВС).
Чл. 5. При управлението и използването 
на въздушното пространство се прилагат 
следните основни принципи:
1. гъвкаво управление и използване на 
цялото въздушно пространство;
2. осигуряване на динамични траектории 
на полетите и оптимални оперативни решения 
чрез процесите по управление на въздушното 
пространство (УВП);
3. разделяне на различните видове трафик 
чрез разделяне на обемите въздушно простран­
ство: по размер, форма и време на ползване, 
с цел да се сведе до минимум въздействието 
върху операциите;
4. координирано използване на въздушното 
пространство и анализиране и съгласува­
не на конфликтните изисквания на всички 
ползватели с цел да се намали до минимум 
ограничаването на дейностите;
5. предварително планиране на резервира­
нето на въздушно пространство, което може 
да се променя, при възможност, в деня на 
неговото използване;
6. възможност за динамично управление 
на въздушното пространство, което да е прис­
пособимо към непланирани необходимости 
чрез въвеждане на ясни правила и процедури, 
гарантиращи минималните изисквания за 
безопасност, сигурност, защита на околната 
среда и интересите на останалите участници 
във въздухоплаването;
7. използване на въздушното пространство 
от органите за обслужване на въздушното 
движение, военните контролни органи и 
ползвателите по най-ефективен начин и ми­
нимално въздействие върху околната среда;
8. резервиране на въздушно пространство 
за изключително или специфично използване 
от различни ползватели, за ограничен пери­
од от време на базата на действителното му 
използване, като резервираното въздушно 
пространство се освобождава веднага след 
прекратяване на използването;
9. сътрудничество с органи на други дър­
жави по отношение на процеса на прилагане 
на концепцията за гъвкаво използване на 
въздушното пространство при трансгранич­
ните дейности, отчитайки всички правни, 
оперативни и технически въпроси;
10. задължително отчитане на изискванията 
за оперативна съвместимост от гражданските 
и военните органи за органите за обслужване 
на въздушното движение (ОВД) при етапите 
на планиране, развитие и внедряване на нови 
и усъвършенстване на използвани технически 
системи за управление на въздушното движе­
ние, комуникация, навигация и обзор;
11. използване на въздушното пространство, 
в което обслужването се предоставя от граж­
данските органи за ОВД, от ВС, при условие 
че тези ВС отговарят на основните изисквания 
за минимално оборудване по отношение на 
комуникация, навигация и обзор, прилагани 
в гражданското въздухоплаване;
12. използване на мерните единици, пуб­
ликувани в Сборника за аеронавигационна 
информация и публикация (АИП) на Репу­
блика България, при координацията и взаи­
модействието между органите за управление 
на въздушното пространство, гражданските 
органи за ОВД, военните контролни органи 
и ползвателите на въздушното пространство.
Г л а в а  в т о р а
НИВА НА УПРАВЛЕНИЕ НА ВЪЗДУШ­
НОТО ПРОСТРАНСТВО
Раздел I
Стратегическо ниво
Чл. 6. (1) Съветът за управление на въз­
душното пространство (СУВП) е национален 
орган на стратегическо ниво за управление 
и използване на въздушното пространство и 
прилагане на Концепцията за гъвкаво използ­
ване на въздушното пространство.
(2) Съветът за управление на въздушното 
пространство е постоянно действащ съвмес­
тен гражданско-военен орган, изпълняващ 
функциите по чл. 3, т. 1 и задачите по чл. 8.